चंडीगढ़: हरियाणा सरकार ने NCR में 10 साल से ज्यादा पुराने डीजल वाहनों पर प्रतिबंध से ट्रैक्टर को देगी छूट
मुख्यमंत्री मनोहर लाल खट्टर ने सात मार्च को विधानसभा में कहा था कि राज्य ट्रैक्टरों को प्रतिबंध से छूट देने वाला कानून लाएगा
हरियाणा सरकार ने सोमवार को एक विधेयक पेश किया जिसके तहत राष्ट्रीय राजधानी क्षेत्र (एनसीआर) में 10 साल से ज्यादा पुराने डीजल वाहनों पर प्रतिबंध के नियम से ट्रैक्टर को छूट देने का प्रावधान किया गया है। विधानसभा में परिवहन मंत्री मूलचंद शर्मा ने यह विधेयक पेश किया जिस पर वर्तमान बजट सत्र में चर्चा की जायेगी। विधेयक पेश करते हुए शर्मा ने कहा कि किसानों की वित्तीय स्थिति को देखते हुए यह कानून लाया गया है। गौरतलब है कि मुख्यमंत्री मनोहर लाल खट्टर ने सात मार्च को विधानसभा में कहा था कि राज्य ट्रैक्टरों को प्रतिबंध से छूट देने वाला कानून लाएगा।इनपुट-भाषा